ddrg/super_eurlex huggingface dataset:
KIRJALLINEN KYSYMYS E-0064/02

esittäjä(t): Camilo Nogueira Román (Verts/ALE) neuvostolle

(25. tammikuuta 2002)

Aihe: Puheenjohtajavaltio Espanjan kanta suhteissa Mercosuliin ja erityisesti Argentiinaan

Espanjan ulkoministerin Josep Piquén esittelemät Latinalaista Amerikkaa koskevat prioriteetit sisältävät toissijaisina vähemmän huomioituna kuin suhteet Chileen suhteet Mercosuliin, joilla kuitenkin pitäisi olla ensisijainen luonne, koska ne ovat osa suurempaa kokonaisuutta, johon kuuluvat tärkeät maat kuten Brasilia, Argentiina, Uruguay ja Paraguay. Argentiinalla on hyvin vakavia ongelmia, ja maa tarvitsee välttämätöntä tukea Euroopan unionilta. Miksi asia on näin?

Vastaus

(21. toukokuuta 2002)

1. Neuvosto korostaa arvoisalle parlamentin jäsenelle, että EU:n suhteet Mercosuriin ovat yhtä tärkeitä kuin EU:n suhteet Chileen. Neuvosto palauttaa mieliin, että EU:n ja Mercosurin välinen huippukokous on tarkoitus pitää Madridissa 18. toukokuuta 2002 (EU:n sekä Latinalaisen Amerikan ja Karibian alueen välisen huippukokoukseen yhteydessä). Nämä kokoukset voisivat olla hyvä tilaisuus saada päätökseen neuvottelut Chilen kanssa ja edistää huomattavasti neuvotteluja Mercosurin kanssa, jotta päästäisiin sopimukseen siitä, että Euroopan unioni sitoutuu pitämään yllä ja kehittämään suosituimmuussuhteita tämän alueen kanssa, kuten puheenjohtajavaltion Espanjan ohjelmassa todetaan. Tästä lausumasta ilmenee Chilen ja Mercosurin kanssa meneillään olevien neuvottelujen tämänhetkinen tilanne.

2. Palautettakoon myös mieliin, että 28. tammikuuta 2002 pidetyssä neuvostossa (yleiset asiat) hyväksyttiin Mercosuria koskevat päätelmät. Niissä neuvosto korostaa, että Argentiinan tämänhetkistä kriisiä ajatellen neuvosto suhtautuu myönteisesti Mercosur-valtioiden ulkoasiainministerien Buenos Airesissa 11. tammikuuta 2002 antamassa yhteisessä julistuksessaan esittämään tahdonilmaukseen vahvistaa maidensa välistä integraatioprosessia. Neuvosto uskoo lisäksi, että vahvempi Mercosur on alueen kehittymisen keskeinen tekijä. Neuvosto toistaa, että on tärkeää tehdä EU:n ja Mercosurin välinen assosiaatiosopimus. Se panee merkille edistymisen, jota neuvotteluissa on tähän mennessä saavutettu, ja toistaa EU:n halukkuuden saattaa ne päätökseen mahdollisimman pian.

3. Argentiinan kriisin osalta Ecofin-neuvosto tarkasteli maan tilannetta laajasti 22. tammikuuta 2002. Tässä yhteydessä hyväksyttiin ja julkistettiin päätelmät, joissa korostetaan tämän kriisin talous- ja rahoitusnäkökohtia. Maan tilannetta tarkasteltiin uudelleen ulkoasianministerien lounaalla 28. tammikuuta 2002.

4. Lopuksi puheenjohtajavaltio Espanja toteaa uudelleen pitävänsä suhteita Mercosuriin tärkeinä. Se tekee kaikkensa, jotta neuvotteluissa edistytään ja EU:n ja Mercosurin välinen assosiaatiosopimus voidaan tehdä mahdollisimman pian. Lisäksi se aikoo jatkaa Argentiinan tilanteen ja sen mahdollisten Latinalaiseen Amerikkaan kohdistuvien seurausten seuraamista tiiviisti.
KIRJALLINEN KYSYMYS P-0945/02 esittäjä(t): Francesco Fiori (PPE-DE) komissiolle. Täysverihevosten kasvattajille määrätty varsavero (Foal Levy).



Virallinen lehti nro 172 E , 18/07/2002 s. 0227 - 0228



KIRJALLINEN KYSYMYS P-0945/02 esittäjä(t): Francesco Fiori (PPE-DE) komissiolle (28. maaliskuuta 2002) Aihe: Täysverihevosten kasvattajille määrätty varsavero (Foal Levy) Agenda 2000 -ohjelmassa määritellyn eurooppalaisen maatalousmallin, jota Euroopan unioni tarkistaa parhaillaan, tarkoituksena on luoda kilpailukykyinen ja ei liiaksi tuettu maatalousala. Näin ollen ei ole mitenkään hyväksyttävää, että täysverihevosten kasvattajilta peritään Irlannin hallituksen käyttöön ottamaa veroa, jolla pyritään tukemaan ainoastaan irlantilaisia kasvattajia (ja hyödyttämään myös brittiläisiä kasvattajia), sillä veroa sovelletaan kaikkiin jäsenvaltioihin Isoa-Britanniaa lukuun ottamatta. Euroopan yhteisön täysverihevosten kasvattajien ongelmana on, että suurin osa kaikkein laadukkaimmista oriista on Irlannissa, minkä vuoksi monet italialaiset, ranskalaiset ja saksalaiset kasvattajat siirtävät tammansa astutuskauden ajaksi Irlantiin. Suurin osa tammoista, jotka ovat varsoneet Irlannissa ja jotka on astutettu uudelleen, kuljetetaan takaisin alkuperämaahansa, ja jos ne jäävät Irlantiin, kyseisen vuoden aikana syntyvät varsat siirretään joka tapauksessa 31. joulukuuta mennessä takaisin omistajansa kotimaahan, jossa ne rekisteröidään. Tätä käytäntöä noudatetaan, koska täysverihevosten kasvattajat eivät voi käyttää keinosiemennystä, jonka kansainväliset hevosurheilualan auktoriteetit kieltävät. Jos keinosiemennys sallittaisiin, eläimiä ei tarvitsisi siirtää paikasta toiseen, jolloin ei koituisi varsaverosta aiheutuvia eikä terveydellisiä ongelmia. Irlannin hallituksen käyttöön ottama varsavero (Foal Levy) on suhteutettu sen oriin astutushintaan, jolla tamma on astutettu. Vero maksetaan Irlannissa syntyneistä varsoista brittien jotka jostakin käsittämättömästä syystä vapautetaan kyseisestä verosta omistamia varsoja lukuun ottamatta. Katsooko komissio, että kyseinen vero on ristiriidassa perustamissopimuksen 88 ja 89 artiklassa määrätyn vapaan kilpailun periaatteen kanssa, sillä se lisää vain joidenkin kasvattajien tuotantokuluja? Ovatko protektionistiset irlantilaiset lait, jotka ovat vain keino syrjiä muita kuin irlantilaisia ja brittiläisiä kasvattajia, komission mielestä perusteltuja? Koska irlantilaiset sijoittavat suuren osan kyseisellä verolla keräämistään varoista omien varsojensa myymiseen huutokaupoissa, katsooko komissio, että tämä johtaa epäoikeudenmukaiseen kilpailuun muita jäsenvaltioita kohtaan, jotka eivät saa vastaavia tuloja? Franz Fischlerin komission puolesta antama vastaus (16. huhtikuuta 2002) Komissio tekee parhaillaan yksityiskohtaista tutkimusta kunnianarvoisan jäsenen esittämästä ongelmasta ja ilmoittaa hänelle tuloksesta mahdollisimman pian.
KIRJALLINEN KYSYMYS E-0305/02 esittäjä(t): Jorge Moreira Da Silva (PPE-DE) komissiolle. Jalankulkijoiden suojeleminen yleisillä teillä.



Virallinen lehti nro 172 E , 18/07/2002 s. 0180 - 0180



KIRJALLINEN KYSYMYS E-0305/02 esittäjä(t): Jorge Moreira Da Silva (PPE-DE) komissiolle (11. helmikuuta 2002) Aihe: Jalankulkijoiden suojeleminen yleisillä teillä Viittaan seuraaviin: - Euroopan unionin perusoikeuskirja, jonka 1 artiklassa kansalaisille turvataan oikeus suojaan - liikenteeseen liittyvät vaarat ja huonot olot, joita ajoneuvottomat tienkäyttäjät joutuvat kohtaamaan Euroopan unionin alueella (37 prosenttia uhreista)(1) - yleisten teiden tasapuolista jakoa kaupungeissa, taajamissa, kylissä ja yleensä asuinalueilla koskeva periaate. Pyydän komissiota vastaamaan seuraaviin kysymyksiin: - Missä normissa määritellään nimenomaisesti tila, joka on osoitettava jalankulkijoille yleisillä teillä ja jolla varmistetaan liikkumisen sujuvuus ja tehokas suoja moottoriliikenteeltä (tila, esteet, aktiiviset turvatoimet)? - Jos tällainen normi on olemassa, mikä hallinnollinen määräys tai laki edellyttää, että jäsenvaltiot ja paikallisviranomaiset soveltavat sitä? - Mitä hallinnollisia määräyksiä tai lakeja on olemassa sen varmistamiseksi, että kansalaiset turvataan autojen aiheuttamilta vaaroilta ja haitoilta? (1) Eurostat Carine Collin: 44 000 kuolemantapausta ja 1 700 000 loukkaantunutta vuonna 1998. (7, 3/2000, saatavissa: http://europa. eu. int/comm/eurostat/Public/datashop/print-product/FR?catalogue=Eurostat&product=CA-NZ-00-003-_-I-FR&mode=download). Loyola de Palacion komission puolesta antama vastaus (8. huhtikuuta 2002) Liikenneturvallisuus on yksi tärkeimmistä komission huolenaiheista, mikä on selvästi esitetty valkoisessa kirjassa Eurooppalainen liikennepolitiikka vuoteen 2010: valintojen aika(1). Liikenteessä kuolee vuosittain 40 000 ihmistä, joista jalankulkijoiden osuus on 16 prosenttia. Valkoiseen kirjaan onkin otettu kunnianhimoinen tavoite vähentää yleisillä teillä sattuneiden kuolemantapausten määrää 50 prosentilla. Tältä pohjalta komissio valmistelee liikenneturvallisuusohjelmaa ajanjaksolle 20022010. Komissio haluaa kuitenkin korostaa, ettei ole olemassa sellaisia yhteisön sääntöjä, joissa määriteltäisiin jalankulkijoille yleisillä teillä osoitettava tila. Asiassa noudatetaan toissijaisuusperiaatetta. Kansalaiset voivat siis vaikuttaa kansallisella, alueellisella ja paikallisella tasolla siihen, että jalankulkijoille turvataan riittävä tila voimassaolevien hallinnollisten määräysten ja lakien mukaisesti. (1) KOM(2001) 370 lopullinen.
KIRJALLINEN KYSYMYS P-0434/02 esittäjä(t): Jacqueline Foster (PPE-DE) komissiolle. Ryanair.



Virallinen lehti nro 172 E , 18/07/2002 s. 0182 - 0183



KIRJALLINEN KYSYMYS P-0434/02 esittäjä(t): Jacqueline Foster (PPE-DE) komissiolle (12. helmikuuta 2002) Aihe: Ryanair Viitaten Euroopan komission ilmoitukseen, jonka mukaan se tutkii Ryanairin toimintaa Charleroin lentoasemalta sillä perusteella, että yhtiö saattaa saada siitä epäoikeudenmukaista kilpailuetua, pyydän komissiota selventämään: Missä vaiheessa tutkimus on ja aikooko komissio ryhtyä mihinkään toimenpiteisiin? Loyola de Palacion komission puolesta antamayhteinen vastauskirjallisiin kysymyksiin P-0314/02 ja P-0434/02 (11. maaliskuuta 2002) Komissio vahvistaa, että sen yksiköt tutkivat parhaillaan Vallonian alueen, Charleroin lentokentän hallinnointiyhtiön ja Ryanair-lentoyhtiön välillä vuoden 2001 lopussa allekirjoitettuja sopimuksia. Komissio haluaa varmistua siitä, että Ryanairin edut, jotka se sai asettuessaan Vallonian alueelle, ovat luonteeltaan kaupallisia ja että sopimukset, joista komissio sai jäljennökset vuoden 2001 lopussa, eivät sisällä osatekijöitä, jotka ovat ristiriidassa EY:n perustamissopimuksen valtiontukisääntöjen kanssa (EY:n perustamissopimuksen 87 ja 88 artikla). Sopimuksia alettiin tutkia sen jälkeen, kun lehdistö oli julkaissut asiasta artikkeleja ja komissiolle oli tullut valituksia. Tarkastelun seuraavassa vaiheessa Belgian viranomaisille lähetetään lisätietopyyntö.
KIRJALLINEN KYSYMYS E-0125/02 esittäjä(t): Dorette Corbey (PSE), Albert Maat (PPE-DE)ja Jan Mulder (ELDR) komissiolle. BSE-kriisistä johtuvat kaupankäynnin rajoitukset erityisesti ehdokasvaltioissa.



Virallinen lehti nro 172 E , 18/07/2002 s. 0147 - 0148



KIRJALLINEN KYSYMYS E-0125/02 esittäjä(t): Dorette Corbey (PSE), Albert Maat (PPE-DE)ja Jan Mulder (ELDR) komissiolle (29. tammikuuta 2002) Aihe: BSE-kriisistä johtuvat kaupankäynnin rajoitukset erityisesti ehdokasvaltioissa BSE-kriisistä lähtien ovat lukuisat kolmannet maat, kuten ehdokasvaltiot, ottaneet käyttöön kaupan esteitä esimerkiksi siitoskarjan ja sikiöiden maahantuonnin osalta. 1. Kuinka monta tämänkaltaista estettä on yhä käytössä? Euroopan komission BSE-taudin maantieteellisten riskien luokitus ehdokasvaltioissa osoittaa, että uhka on merkittävä ja verrannollinen unionin tilanteeseen. BSE-tapauksia on jo esiintynyt Tekissä, Slovakiassa ja Sloveniassa. Näissä maissa ja Unkarissa on tällä välin otettu käyttöön BSE-varotoimenpiteitä ja muutkin hakijamaat valmistautuvat soveltamaan tätä yhteisön säännöstön kohtaa. 2. Ottaen huomioon edellä mainitut seikat, katsooko komissio, että maiden, jotka haluavat lähitulevaisuudessa liittyä unioniin, pitää poistaa kyseiset kaupan esteet? 3. Jos komissio katsoo, että maiden pitää poistaa esteet, niin mitä se aikoo tehdä tilanteen suhteen? David Byrnen komission puolesta antama vastaus (27. maaliskuuta 2002) Kolmansien maiden vuoden 2000 lopulla ja vuoden 2001 alussa unionin BSE-kriisin vuoksi asettamat rajoitukset ovat edelleen pääosin voimassa. Yleensä rajoitukset sisältävät elävän karjan, naudanlihan ja useiden muiden nautaeläimistä peräisin olevien tuotteiden täydellisen tuontikiellon unionin alueelta. Monissa tapauksissa myös nautaeläinten alkioiden tuonti on kiellettyä. Ehdokasmaiden tuontipolitiikka on enimmäkseen samoilla linjoilla. 2. Komissio katsoo, että ehdokasmaiden olisi muiden yhteisön ulkopuolisten maiden tavoin sovellettava vain tieteellisesti perusteltuja tuontiin liittyviä BSE-sääntöjä, jotka ovat Maailman kauppajärjestön terveys- ja kasvinsuojelutoimia koskevan sopimuksen mukaisia. Viimeistään liittymisvaiheessa ehdokasmaiden on joka tapauksessa ryhdyttävä noudattamaan asiaa koskevaa yhteisön lainsäädäntöä. 3. Komissio on toistuvasti ottanut esiin kolmansien maiden (myös ehdokasmaiden) soveltamat liian tiukat vientiä koskevat BSE-säännöt kahden- ja monenvälisissä yhteyksissä esimerkiksi eläinten ja kasvien terveyttä koskevia toimenpiteitä käsittelevässä SPS-komiteassa ja korostanut, että tuontirajoitusten on perustuttava tieteelliseen näyttöön ja oltava kansainvälisten standardien mukaisia. Komissio ottaa tämän aiheen esiin myös tulevissa yhteyksissä näihin maihin. Laajentumisneuvottelujen yhteydessä ehdokasmaiden on sitouduttava mukauttamaan tuontisäännöksensä yhteisön lainsäädäntöön viimeistään liittymisvaiheessa.
KIRJALLINEN KYSYMYS E-0133/02 esittäjä(t): Carlos Carnero González (PSE) komissiolle. Komission jäsenen Loyola de Palacion lausunnot ydinvoimasta.



Virallinen lehti nro 172 E , 18/07/2002 s. 0150 - 0150



KIRJALLINEN KYSYMYS E-0133/02 esittäjä(t): Carlos Carnero González (PSE) komissiolle (4. helmikuuta 2002) Aihe: Komission jäsenen Loyola de Palacion lausunnot ydinvoimasta Käytännöllisesti katsoen kaikissa espanjalaisissa tiedotusvälineissä toistellaan komission jäsenen Loyola de Palacion tammikuussa 2002 antamia lausuntoja, joissa hän puolustaa ydinvoimaa Euroopassa. Ydinvoiman tulevaisuus on eurooppalaisille erittäin herkkä aihe, josta ollaan monta mieltä. Loyola de Palacio oli kuitenkin erittäin vakuuttava lausunnoissaan, joten pidän välttämättömänä, että komissio selvittää niitä. Ovatko Loyola de Palacion lausunnot vain hänen omia mielipiteitään vai heijastavatko ne komission kantaa? Eikö komission mielestä energiasta vastaavan komission jäsenen pitäisi olla paljon varovaisempi antaessaan lausuntoja aiheesta kuten ydinvoima, jotta ensinnäkin vältettäisiin henkilökohtaisen ja toimielimen mielipiteen sekaantuminen toisiinsa? Eikö komissio katso, että nämä lausunnot voivat häiritä keskustelua energiaa koskevasta vihreästä kirjasta? Loyola de Palacion komission puolesta antamayhteinen vastauskirjallisiin kysymyksiin E-0133/02 ja E-0187/02 (2. huhtikuuta 2002) Komission ydinenergiaa koskeva kanta on esitetty energiahuoltoa koskevassa vihreässä kirjassa(1), joka julkaistiin marraskuussa 2000. Parlamentin jäsenten tarkoittamat lausunnot ja kaikkien muidenkin komission jäsenten lausunnot on annettu suhteessa siihen. (1) KOM(2000) 769 lopullinen.
KIRJALLINEN KYSYMYS E-0512/02 esittäjä(t): Theresa Zabell (PPE-DE) komissiolle. Toimenpiteet urheilun alalla.



Virallinen lehti nro 172 E , 18/07/2002 s. 0206 - 0206



KIRJALLINEN KYSYMYS E-0512/02 esittäjä(t): Theresa Zabell (PPE-DE) komissiolle (28. helmikuuta 2002) Aihe: Toimenpiteet urheilun alalla Urheilu ei kuulu yhteisön toimivaltaan, mutta koska se liittyy tiiviisti sisämarkkinoiden vapauksiin, se on yhä lähempänä ensimmäistä pilaria. Voiko komissio toimittaa yksityiskohtaisen luettelon kaikista urheiluun ja urheilijoihin liittyvistä toimenpiteistä tämän vaalikauden ajalta? Viviane Redingin komission puolesta antama vastaus (12. huhtikuuta 2002) Kuten arvoisa parlamentin jäsen huomautti, perustamissopimuksessa ei anneta yhteisölle toimivaltaa urheilun alalla. EY:n perustamissopimuksen eri määräykset vaikuttavat kuitenkin suoraan urheiluun. Urheilun taloudellinen ulottuvuus on kasvanut, joten useilla yhteisön politiikoilla on ollut suora vaikutus urheilun järjestämiseen ja kehittämiseen. Erityisesti kannattaa mainita kilpailupolitiikka sekä ihmisten, tavaroiden ja palvelujen vapaa liikkuvuus. Urheilu liittyy lisäksi terveys- ja tutkimuspolitiikkaan sekä koulutus-, ammattikoulutus- ja nuoriso-ohjelmiin. Nykyisen lainsäädäntökauden aikana urheilu on liittynyt eri tavoin kaikkiin näihin politiikkoihin. Komissio onkin tehnyt päätöksiä urheilusta kilpailupolitiikan yhteydessä ja keskittynyt erityisesti koulutustukiin. Koulutuksen alalla toimielimet tarkastelevat parhaillaan komission ehdotusta tehdä vuodesta 2004 Euroopan liikuntakasvatuksen teemavuosi. Joulukuussa 2000 Nizzassa kokoontuneen Eurooppa-neuvoston päätelmiin liitetyssä julkilausumassaan(1) Eurooppa-neuvosto korosti, että yhteisön kaikessa toiminnassa on otettava huomioon urheilun erityispiirteet, joka ovat seurausta sen yhteiskunnallisesta sekä koulutukseen ja kulttuuriin liittyvästä merkityksestä. Tämä on tarpeen, jotta urheilun yhteiskunnallisen merkityksen säilyttämisen kannalta välttämätöntä etiikkaa ja solidaarisuutta voidaan noudattaa ja edistää. (1) Julkilausuma yhteisten politiikkojen täytäntöönpanossa huomioon otettavista eurooppalaisen urheilun erityispiirteistä ja sen yhteiskunnallisesta merkityksestä.
KIRJALLINEN KYSYMYS E-0187/02 esittäjä(t): Laura González Álvarez (GUE/NGL) komissiolle. Komission myönteiset lausunnot ydinenergiasta.



Virallinen lehti nro 172 E , 18/07/2002 s. 0150 - 0151



KIRJALLINEN KYSYMYS E-0187/02 esittäjä(t): Laura González Álvarez (GUE/NGL) komissiolle (6. helmikuuta 2002) Aihe: Komission myönteiset lausunnot ydinenergiasta Nykyisistä 15:sta EU:n jäsenvaltiosta seitsemällä ei ole ydinvoimaloita. Jossakin valtiossa päätös tästä tehtiin kansanäänestyksellä (Italia). Myös muissa maissa kuten Ruotsissa on järjestetty kansanäänestyksiä ja niissä suunnitellaan ydinvoimaloiden asteittaista sulkemista. Tällainen tilanne on Saksassa, jossa hallitus ja sähköyhtiöt ovat päässeet vaikeiden neuvottelujen jälkeen sopimukseen kaikkien ydinvoimaloiden sulkemisaikataulusta. Tällä hetkellä EU:n jäsenvaltioissa ei ole yhtään reaktoria rakenteilla. Vuonna 2000 Espanjassa suljettiin viimeinen uraanikaivos. Eurooppalainen mielipide on jo vuosien ajan ollut kaikissa mielipidekyselyissä voimakkaasti ydinenergiaa vastaan. Mikä saa komission tässä tilanteessa antamaan myönteisiä lausuntoja ydinenergiasta? Katsooko komissio, että on järkevää asettua tukemaan energialähdettä, jonka eurooppalainen yleinen mielipide ja monet EU:n hallitukset torjuvat? Loyola de Palacion komission puolesta antamayhteinen vastauskirjallisiin kysymyksiin E-0133/02 ja E-0187/02 (2. huhtikuuta 2002) Komission ydinenergiaa koskeva kanta on esitetty energiahuoltoa koskevassa vihreässä kirjassa(1), joka julkaistiin marraskuussa 2000. Parlamentin jäsenten tarkoittamat lausunnot ja kaikkien muidenkin komission jäsenten lausunnot on annettu suhteessa siihen. (1) KOM(2000) 769 lopullinen.
KIRJALLINEN KYSYMYS E-0300/02 esittäjä(t): Konstantinos Hatzidakis (PPE-DE) komissiolle. Dioksiinien saastuttamat kanat.



Virallinen lehti nro 160 E , 04/07/2002 s. 0207 - 0208



KIRJALLINEN KYSYMYS E-0300/02 esittäjä(t): Konstantinos Hatzidakis (PPE-DE) komissiolle (11. helmikuuta 2002) Aihe: Dioksiinien saastuttamat kanat Tammikuun 18. päivänä Belgian viranomaiset löysivät dioksiinin saastuttamia eläinrehuja, jotka oli tarkoitettu kanojen ruokintaan. Tämän seurauksena suuret supermarket-ketjut, jotka ovat yhteistyössä vastaavien kreikkalaisten ketjujen kanssa, vetivät myynnistä merkittäviä määriä kanoja. 1. Onko komissiolla tietoja siitä, onko Kreikan markkinoille levitetty saastuneiden kanojen eriä? 2. Onko komissio tyytyväinen jäsenvaltioiden ennen lihan vientiä tekemiin tarkastuksiin ja jos vastaus on ei, mihin toimiin se aikoo ryhtyä? David Byrnen komission puolesta antama vastaus (27. maaliskuuta 2002) Belgian viranomaiset ilmoittivat komissiolle tammikuussa 2002, että Kreikan markkinoille ei ole saatettu polyklooratun bifenyylin (PCB) saastuttamalla rehulla ruokittuja kanoja. Belgiassa valvotaan tehokkaasti PCB:n esiintymistä rehussa ja elintarvikkeissa. Valvonnan tuloksena rehussa on voitu todeta PCB-pitoisuuksia, jotka ylittävät Belgian asettaman enimmäispitoisuuden, joka on 200 mikrogrammaa rasvakiloa kohti (µg/kg). Muutamia saastuneella rehulla ruokittuja kanoja oli kuitenkin ehditty teurastaa ja saattaa markkinoille, ennen kuin saastuminen voitiin osoittaa 18. tammikuuta 2002 ja asiaa koskevat siipikarjalaitokset voitiin tunnistaa 22. tammikuuta 2002. Tämä johtuu siitä, että analyysin tekeminen vei oman aikansa, ja siitä, että broilerien tuotantoprosessi on lyhyt. Näytteet, jotka otettiin niistä teurastetuista kanoista, joita ei ollut ehditty saattaa markkoille, osoittivat yhtä tapausta (438 µg/kg) lukuun ottamatta PCB-tason, joka jäi alle siipikarjanlihalle asetetun enimmäistason. Ravintoketjun kaikkia vaiheita on valvottava tehokkaasti, jotta saastuminen voidaan havaita aikaisessa vaiheessa. Joitakin saastuneita elintarvikkeita saattaa silti päästä kuluttajien ulottuville, koska tuotantoprosessit ovat lyhyitä ja koska saastuminen voi ilmetä elintarvikkeessa vasta vähän ennen kulutusta. Komissio laatii parhaillaan dioksiinia koskevia ohjeita elintarvikeketjun kaikkien vaiheiden valvomiseksi, minkä yhteydessä otetaan huomioon myös näytteenottotiheys.
KIRJALLINEN KYSYMYS E-0251/02 esittäjä(t): Brigitte Langenhagen (PPE-DE) komissiolle. Kalojen käsittely vettä sitovilla tehoaineilla kokonaispainon lisäämiseksi.



Virallinen lehti nro 147 E , 20/06/2002 s. 0245 - 0245



KIRJALLINEN KYSYMYS E-0251/02 esittäjä(t): Brigitte Langenhagen (PPE-DE) komissiolle (6. helmikuuta 2002) Aihe: Kalojen käsittely vettä sitovilla tehoaineilla kokonaispainon lisäämiseksi Saksan lehdistössä on kerrottu kuluttajien hämäämiseen soveltuvasta kalojen ja kalatuotteiden käsittelymenetelmästä. Alan julkaisuissa on todettu Alankomaiden ottaneen käyttöön aineita, jotka sitovat vettä ja nostavat siten keinotekoisesti myöhemmän tuotteen painoa. Näistä aineista käytetään yhteisnimitystä Tari ja niitä käytetään sekä fileisiin että kokonaisiin kaloihin. Tehoaineena toimii valkuainen, joten niihin ei voida soveltaa fosfaatteja koskevaa kieltoa. Lopputuotteissa ei ole merkintää valkuaisen käytöstä, mikä on voimassa olevien määräysten vastaista. Kuluttajalle aiheutuu tästä vahinkoa, koska sidotusta vedestä johtuva 515 prosentin luokkaa oleva painon nouseminen näkyy hinnassa, mutta katoaa kypsennettäessä. Kuluttaja ei saa myöskään tietoja lisätyistä aineista. Toisekseen tästä joutuvat kärsimään myös rehelliset alan toimijat, jotka eivät käytä vilpillisiä menetelmiä, koska heille koituu siitä kilpailuhaittoja. 1. Onko komissio tietoinen siitä, että Alankomaat tai joku muu jäsenvaltio käsittelisi kaloja kyseisellä tavalla? 2. Mitä tällaiselle kuluttajien ja rehellisten tuottajien etuja vahingoittavalle käytännölle voidaan tehdä? David Byrnen komission puolesta antama vastaus (6. maaliskuuta 2002) Komissio on pyytänyt asianomaiselta jäsenvaltiolta tietoja niistä tosiseikoista, joihin kunnianarvoisa jäsen on viitannut. Komissio ilmoittaa hänelle näistä tiedoista.